โรงเรียนศรีธรรมราชศึกษา

โรงเรียนศรีธรรมราชศึกษา (Srithammarat Suksa School อักษรย่อ AMC) ก่อตั้งเมื่อปี พ.ศ. 2444 โดยมิชชันนารีอเมริกันเพรศไบทีเรียน เป็น โรงเรียนในมูลนิธิแห่งสภาคริสตจักรในประเทศไทย อดีตเคยเป็นโรงเรียนชายล้วน ปัจจุบันเป็นโรงเรียนสหศึกษาเปิดรับทั้งนักเรียนหญิงและชาย ภายใต้การดูแลของสำนักงานคณะกรรมการการศึกษาเอกชน เปิดสอนในระดับก่อนประถมศึกษา ถึงระดับมัธยมศึกษาตอนปลาย  ตั้งอยู่เลขที่ 1/5 ถนนราชดำเนิน ตำบลท่าวัง อำเภอเมืองนครศรีธรรมราช จังหวัดนครศรีธรรมราช

**ประวัติ**
โรงเรียนศรีธรรมราชศึกษา ก่อตั้งเมื่อปี พ.ศ. 2444 โดยคณะมิชชันนารีอเมริกันเพรศไบทีเรียนเพื่อเผยแพร่พระกิตติคุณของพระเยซูคริสต์ เมื่อเริ่มแรกได้ใช้ชื่อโรงเรียนว่า "โรงเรียนอเมริกันสกูลฟอร์บอย" หรือ"Americans School for Boys (AMC)" ตั้งอยู่ที่ตำบลคลัง อำเภอเมือง จังหวัดนครศรีธรรมราช (ปัจจุบัน คือ คริสตจักรเบธเลเฮ็ม) ในปี พ.ศ. 2452 โดยมีศาสนาจารย์อาร์ ดับดลิวโพสท์ เป็นครูใหญ่ ต่อมามิสลาริยา เจ คูเปอร์ รับหน้าที่ต่อ ในปี พ.ศ. 2458 ได้มีการย้ายเด็กหญิงซึ่งแต่เดิมได้รับมาเรียนรวมกับเด็กชาย มาตั้งที่ตำบลปากพูน (ปัจจุบัน คือ ตำบลท่าวัง ซึ่งเป็นที่ตั้งของแผนกอนุบาลในปัจจุบัน) โดยใช้ชื่อโรงเรียนว่า "โรงเรียนศึกษากุมารี" โดยมิสมิลเลอร์ เป็นครูใหญ่ และมิสเฮเลนแมกเคกก์ได้รับหน้าที่ต่อมา- พ.ศ. 2461 ศาสนาจารย์เอคเคิ้ลส์ และศาสนาจารย์เอฟ แอล สไนเตอร์ได้ผลัดเปลี่ยนกันจัดการดูแลโรงเรียนอเมริกัน หลังจากนั้นมิซซิส เฮเลน แมกเคกก์ ได้รับหน้าที่ต่อ จนกระทั่งถึงปี พ.ศ. 2473 ครูพลอด ณ นคร ก็ได้รับหน้าที่เป็นครูใหญ่- พ.ศ. 2484 โรงเรียนอเมริกันก็ได้เปลี่ยนชื่อเป็น "โรงเรียนศรีธรรมราชวิทยา" ได้ย้าย นักเรียนมัธยมศึกษามาตั้งในสถานที่ใหม่ คือที่ตำบลปากพูน (โรงเรียนศรีธรรมราชศึกษา แผนกประถมศึกษา - มัธยมศึกษา ในปัจจุบัน) ซึ่งเป็นที่ดินของสมเด็จกรมพระยาดำรงราชานุภาพ ได้ประทานแก่มิชชันนารี ส่วนนักเรียนประถมศึกษายังอยู่ที่เดิมจนกระทั่งอาคารเรียนก่อสร้างเสร็จ จึงได้ย้ายนักเรียนประถมศึกษาไปอยู่ด้วยกัน- พ.ศ. 2498  โรงเรียนศรีธรรมราชวิทยา ได้รับการรับรองวิทยฐานะจากกระทรวง ศึกษาธิการให้เทียบเท่าโรงเรียนรัฐบาล- พ.ศ. 2510 มูลนิธิแห่งสภาคริสตจักรในประเทศไทย ซึ่งเป็นผู้รับมอบกิจการโรงเรียนทั้งสองต่อจากคณะมิชชั่นนารีได้พิจารณารวมโรงเรียนศึกษากุมารีกับโรงเรียนศรีธรรมราชวิทยาเป็น "โรงเรียนศรีธรรมราชศึกษา" จนกระทั่งปัจจุบัน- พ.ศ. 2554 ได้แยกแผนก English Program มาตั้งอยู่ที่ เลขที่ 110/14 ถนนอ้อมค่ายวชิราวุธ หมู่ที่ 5 ตำบลปากพูน อำเภอเมือง จังหวัดนครศรีธรรมราช ซึ่งเดิมเคยเป็นที่ตั้งของโรงเรียนพาณิชยการคณะพล (เค.ซี.ซี)- พ.ศ. 2556 โรงเรียนศรีธรรมราชศึกษา ได้รับการอนุมัติจากมูลนิธิแห่งสภาคริสตจักรในประเทศไทยได้ดำเนินการจัดซื้อโรงเรียนปกรณ์พิทยา อำเภอพุนพิน จังหวัดสุราษฎร์ธานี เพื่อทำการขยายกิจการทางการศึกษาของโรงเรียนศรีธรรมราชศึกษา ในการดำเนินการจัดการเรียนการสอน และเป็นการขยายอาณาจักรในการประกาศพระกิตติคุณขององค์พระเยซูคริสต์ และเมื่อ พ.ศ. 2559 ได้มีการยื่นเปลี่ยนแปลงตราสารของโรงเรียน จึงได้มีการเปลี่ยนชื่อโรงเรียนปกรณ์พิทยา เป็น "โรงเรียนศรีธรรมราชศึกษา สุราษฎร์ธานี"

**ข้อมูลทั่วไป**
 อักษรย่อ : ศ.ศ. (AMC)- สี : #653364#FFFFFF
** #653364 สีม่วง หมายถึง ความสง่างาม เกียรติยศ
** #FFFF33 สีเหลือง หมายถึง ความสว่าง ความสดใส ความน่าศรัทธา
** #FFFFFF สีขาว หมายถึง ความสะอาด บริสุทธิ์ ความซื่อสัตย์
** #FF0000 สีแดง หมายถึง ความกระตือรือร้น มีชีวิตชีวา ความเสียสละ- ต้นไม้ : ยางนา- ปรัชญา : ความยำเกรงพระเจ้าเป็นบ่อเกิดของความรู้- คำขวัญ : ความรู้ คุณธรรม นำชีวิต- สปิริต : อยู่ให้เขาไว้ใจ ไปให้เขาคิดถึง- ปณิธานครู : รู้รักผู้เรียน รู้จริงในการสอน รู้ตระหนักพัฒนาตน- เอกลักษณ์ : โรงเรียนส่งเสริมคุณธรรม เป็นผู้นำด้านภาษา เสริมสร้างคุณค่าด้วยกิจกรรม- อัตลักษณ์ระดับปฐมวัย : เด็กรักตนเอง รักผู้อื่น รักสถาบัน รักและหวงแหนภูมิปัญญาท้องถิ่น- อัตลักษณ์ระดับขั้นพื้นฐาน : มารยาทดี มีปัญญา เด่นภาษา ศรัทธาสถาบัน

**รายนามผู้จัดการ**

**รายนามผู้อำนวยการ**

**ระดับการศึกษา**
ปัจจุบันการดำเนินกิจการของโรงเรียนอาศัยแนวทางการบริหารงานที่ได้วางไว้ในสมัยผู้บริหารรุ่นแรก ๆ และมีการปรับเปลี่ยนเพื่อให้ทันสมัยยิ่งขึ้น โดยการจัดการเรียนการสอนเป็น 3 ระดับ คือ ระดับก่อนประถมศึกษา ระดับประถมศึกษา และระดับมัธยมศึกษา ตามหลักสูตรของกระทรวง ศึกษาธิการ โรงเรียนมุ่งอบรมสั่งสอนนักเรียนเพื่อให้บรรลุตามปรัชญาของโรงเรียนที่ว่า "ความยำเกรงพระเจ้าเป็นบ่อเกิดของความรู้" ได้ดำเนินการพัฒนางานด้านต่าง ๆ ให้เหมาะสม สอดคล้องกับ พระราชบัญญัติการศึกษาแห่งชาติ พ.ศ. 2542 และหลักสูตร รวมทั้งส่งเสริมให้นักเรียนได้รับการฝึกทักษะ กระบวนการคิด การจัดการ การเผชิญสถานการณ์ และการประยุกต์ความรู้มาใช้เพื่อป้องกันและแก้ไขปัญหา ได้เรียนรู้จากประสบการณ์จริง ฝึกการปฏิบัติให้ทำได้ คิดเป็น ทำเป็น เกิดการใฝ่รู้อย่างต่อ เนื่องเป็นคนเก่ง คนดี และมีความสุข

**หลักสูตร**
 แผนกบริบาล (Nursery Department : AMCND)
** หลักสูตรปกติ (Regular Program : RP)
** โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme Nursery : EPN) ระดับชั้นละ 2 ห้อง (40 คน)- แผนกอนุบาล (Kindergarten Department : AMCKD)
** หลักสูตรปกติ (Regular Program : RP)
** โครงการเสริมสร้างสมาธิพัฒนาสมอง (Brain Train Kids Program : BTKP) ระดับชั้นละ 4 ห้อง (120 คน)
** โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Programme Kindergarten : EPK) ระดับชั้นละ 4 ห้อง (100 คน)
** หลักสูตรการเรียนรู้ฐานดิจิทัลและหุ่นยนต์รุ่นเยาว์ (Digital Based Learning Kiddy Robotic : DBLKR) ระดับชั้นละ 3 ห้อง (75 คน)- แผนกประถมศึกษา (Primary Department : AMCPD)
** ประถมศึกษาตอนต้น
*** โครงการพัฒนาศักยภาพทางด้านการคิดคำนวณ (Brain Train Junior Program : BTJP) ระดับชั้นละ 2 ห้อง (80 คน)
*** โครงการส่งเสริมความเป็นเลิศทางด้านคณิตศาสตร์ และเทคโนโลยี (Intensive Mathematics and Technology Program : IMTP) ระดับชั้นละ 2 ห้อง (70 คน)
*** โครงการส่งเสริมความเป็นเลิศทางด้านคณิตศาสตร์ (Intensive Mathematics Program : IMP)
** ประถมศึกษาตอนปลาย
*** หลักสูตรปกติ (Regular Program : RP)
*** โครงการจัดการเรียนการสอนโดยใช้ภาษาอังกฤษเข้มข้น (English Immersion Program : EIP) ระดับชั้นละ 2 ห้อง (70 คน)
*** โครงการส่งเสริมความเป็นเลิศทางวิทยาศาสตร์ คณิตศาสตร์ และเทคโนโลยี (Science Mathematics and Technology Program : SMTP) ระดับชั้นละ 2 ห้อง (70 คน)
*** โครงการส่งเสริมความเป็นเลิศทางวิทยาศาสตร์ และคณิตศาสตร์ (Science and Mathematics Program : SMP)- แผนกมัธยมศึกษา (Secondary Department : AMCSD)
** มัธยมศึกษาตอนต้น
*** หลักสูตรปกติ (Regular Program : RP)
*** โครงการส่งเสริมความเป็นเลิศทางวิทยาศาสตร์ และคณิตศาสตร์ (Science and Mathematics Program : SMP) ระดับชั้นละ 4 ห้อง (140 คน)
*** โครงการห้องเรียนส่งเสริมความเป็นเลิศทางด้านภาษาจีน และภาษาอังกฤษ (Chinese and English Program : CEP) ระดับชั้นละ 1 ห้อง (35 คน)
** มัธยมศึกษาตอนปลาย
*** โครงการส่งเสริมความเป็นเลิศทางวิทยาศาสตร์ และคณิตศาสตร์ (Science and Mathematics Program : SMP)
**** โครงการส่งเสริมความเป็นเลิศทางวิทยาศาสตร์ และคณิตศาสตร์ (ด้านแพทยศาสตร์) (Science and Mathematics Program (Medical Science) : SMPMS) ระดับชั้นละ 1 ห้อง (35 คน)
**** โครงการส่งเสริมความเป็นเลิศทางวิทยาศาสตร์ และคณิตศาสตร์ (ด้านวิศวกรรมศาสตร์) (Science and Mathematics Program (Engineering) : SMPEN) ระดับชั้นละ 1 ห้อง (35 คน)
*** โครงการห้องเรียนนวัตกรรมเทคโนโลยีมัลติมีเดีย (Innovative Multimedia Technology Program : IMT) ระดับชั้นละ 1 ห้อง (35 คน)
*** โครงการห้องเรียนพิเศษภาษาจีนเข้มข้น (Chinese Language Training Center : CTC) ระดับชั้นละ 1 ห้อง (35 คน)
*** หลักสูตรปกติ (Regular Program : RP)
**** แผนการเรียนวิทยาศาสตร์ และคณิตศาสตร์
**** แผนการเรียนคณิตศาสตร์ และภาษาอังกฤษ
**** แผนการเรียนภาษา และสังคม
***** ภาษาจีน
***** ภาษาเกาหลี
***** ภาษาญี่ปุ่น- แผนกภาษาอังกฤษ (English Programme : AMCEP)
** ประถมศึกษาตอนต้น
*** หลักสูตรการเรียนรู้ฐานดิจิทัลและหุ่นยนต์เบื้องต้น (Digital Based Learning Junior Robotics : DBLJR) ระดับชั้นละ 2 ห้อง (60 คน)
** ประถมศึกษาตอนปลาย
*** หลักสูตรการเรียนรู้ฐานดิจิทัลและหุ่นยนต์เข้มข้น (Digital Based Learning Extra Robotics : DBLXR) ระดับชั้นละ 2 ห้อง (60 คน)
** มัธยมศึกษาตอนต้น
*** หลักสูตรห้องเรียนหุ่นยนต์และวิศวกรรมเบื้องต้น (Engineering Based Learning : EBL) ระดับชั้นละ 2 ห้อง (60 คน)
** มัธยมศึกษาตอนปลาย
*** แผนการเรียนคณิตศาสตร์ ภาษาอังกฤษ และดิจิทัล (Mathematics English And Digital Program : MED) ระดับชั้นละ 2 ห้อง (60 คน)
*** ห้องเรียนวิทยาศาสตร์สากล ระดับชั้นละ 2 ห้อง (60 คน)

**สถานที่ตั้ง**
โรงเรียนศรีธรรมราชศึกษา เป็นโรงเรียนของมูลนิธิแห่งสภาคริสตจักรในประเทศไทย สหศึกษาเปิดรับนักเรียนหญิง ชาย ภายใต้การดูแลของสำนักงานคณะกรรมการการศึกษาเอกชน เปิดสอนในระดับก่อนประถมศึกษา ถึง ระดับมัธยมศึกษาตอนปลาย รับนักเรียนไปกลับในระดับก่อนประถมศึกษา และนักเรียนประจำในระดับประถมศึกษา และมัธยมศึกษา แบ่งที่ตั้งออกเป็น 3 พื้นที่ ดังนี้- เลขที่ 1/5 ถนนราชดำเนิน ตำบลท่าวัง อำเภอเมืองนครศรีธรรมราช จังหวัดนครศรีธรรมราช
** แผนกบริบาลและอนุบาล มีเนื้อที่ 10 ไร่ - เลขที่ 1 ถนนราชดำเนิน ตำบลท่าวัง อำเภอเมืองนครศรีธรรมราช จังหวัดนครศรีธรรมราช
** แผนกประถมศึกษาและมัธยมศึกษา มีเนื้อที่ 43 ไร่ 2 งาน - เลขที่ 110/14 ถนนอ้อมค่ายวชิราวุธ หมู่ที่ 5 ตำบลปากพูน อำเภอเมืองนครศรีธรรมราช จังหวัดนครศรีธรรมราช
** แผนก English Program มีเนื้อที่ 20 ไร่- เลขที่ 0 ถนนบ่อโพธิ์ หมู่ที่ 5 ตำบลปากพูน อำเภอเมืองนครศรีธรรมราช จังหวัดนครศรีธรรมราช
** ศูนย์วิทยาศาสตร์เศรษฐกิจพอเพียง มีเนื้อที่ 80 ไร่ 1 งาน 24 ตารางวา- เลขที่ 25 ถนนราษฎร์บำรุง หมู่ที่ 3 ตำบลท่าข้าม อำเภอพุนพิน จังหวัดสุราษฎร์ธานี
** โรงเรียนศรีธรรมราชศึกษา สุราษฎร์ธานี มีเนื้อที่ 3 ไร่ 2 งาน 62 ตารางวา

**แหล่งข้อมูลอื่น**
  โรงเรียนศรีธรรมราชศึกษา-  โรงเรียนศรีธรรมราชศึกษา แผนกอนุบาล date=2017-12-08 -  โรงเรียนศรีธรรมราชศึกษา แผนกประถมศึกษา date=2017-12-29 -  โรงเรียนศรีธรรมราชศึกษา แผนกมัธยมศึกษา date=2017-12-02 -  โรงเรียนศรีธรรมราชศึกษา (English Program)-  โรงเรียนศรีธรรมราชศึกษา สุราษฎร์ธานี date=2018-05-31 
หมวดหมู่:โรงเรียนในอำเภอเมืองนครศรีธรรมราช
หมวดหมู่:โรงเรียนเอกชนในจังหวัดนครศรีธรรมราช
หมวดหมู่:โรงเรียนในมูลนิธิแห่งสภาคริสตจักรในประเทศไทย
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนที่ก่อตั้งในปี พ.ศ. 2444